stanford-oval/wikipedia huggingface dataset:
Onnen päivät

| Onnen Päivät> Happy Days |
| --- | --- |
 Cunninghamin perhe Onnenpäivissä 1974.
Kestoaika:  20–30 min
Luoja(t):  Garry Marshall
Pääosissa:  Ron Howard (1974-1980) Henry Winkler Tom Bosley Marion Ross Ted McGinley Erin Moran Don Most Anson Williams Scott Baio
Alkuperämaa:  Yhdysvallat
Alkuperäiskieli:  englanti
Verkko:  ABC (Yhdysvallat) MTV3 (Suomi)
Esitetty:  15. huhtikuuta 1974 – 24. syyskuuta 1984
Tuotantokausia:  11
Jaksoja:  255
Tuotanto
Tuottaja(t):   William Bickley  Michael Warren  Tony Marshall  Ronny Hallin  Fred Fox, Jr. 
Vastaava(t) tuottaja(t):   Garry Marshall  Thomas L. Miller  Edward K. Milkis  Robert L. Boyett 
Ohjaaja(t):  Garry Marshall
Käsikirjoittaja(t):  Garry Marshall
Säveltäjä(t):   John Beal  Frank Cormack  Pete King  James Patrick Dunne 
Tuotantoyhtiö(t):   Miller-Milkis Production (1974-1981) (kaudet 1-8)  Henderson Production Company (1978-1984) (kaudet (kaudet 6-11)  Miller-Milkis-Boyett Productions (1981-1984) (kaudet 9-11)  Paramount Television 
Levittäjä:  CBS Television Distribution
Aiheesta muualla
IMDb 
Onnen päivät (Happy Days) oli yhdysvaltalainen tilannekomediasarja, jota esitettiin Yhdysvalloissa ABC-yhtiön kanavalla vuosina 1974–1984. Sarjaa esitti Suomessa alun perin Mainostelevisio ja sitä on uusittu useita kertoja, muun muassa TV2:ssa syyskaudella 2005 sekä kesäkaudella 2007 ja talvella 2009.
Onnen päivät sijoittuu 1950-luvulle, presidentti Eisenhowerin aikaan, ja sen tapahtumapaikka on Milwaukeen kaupunki Wisconsinissa. Sarjan keskuksena on keskiluokkainen Cunninghamin perhe: rautakauppias-isä Howard, kotiäiti Marion sekä poika Richie ja tytär Joanie. Sarja keskittyi alun perin teini-ikäisen Richien ja tämän kahden ystävän, Potsie Weberin ja Ralph Malphin ympärille, ja kuvasi teinielämää 1950-luvun Yhdysvalloissa. Alun perin sivuhahmoksi tarkoitettu Arthur "Fonzie" Fonzarelli, koulunsa kesken jättänyt nahkatakkinen moottoripyöräilijä ja automekaanikko, kohosi kuitenkin yleisösuosion ansiosta yhdeksi keskeisimmistä hahmoista. Richien poistuttua sarjasta seitsemän tuotantokauden jälkeen Fonzie nousi sarjan pääosaan.
Sarjan tunnuskappaleen "Happy Days" on sanoittanut Norman Gimbel ja säveltänyt Charles Fox.
Henkilöhahmoja > Cunninghamin perhe

Howard Cunningham (Tom Bosley) - perheen isä, rautakauppias
Marion Cunningham (Marion Ross) - perheen äiti
Richard "Richie" Cunningham (Ron Howard, sittemmin menestynyt ohjaaja) - perheen teini-ikäinen poika ja high school -opiskelija. Sarjan keskushahmo ensimmäisten kuuden vuoden aikana, jonka jälkeen Ron Howard jätti sarjan ja Richien roolihahmo lähti armeijaan.
Joanie Cunningham (Erin Moran) - tytär, Richien pikkusisko.
Chuck Cunningham (Gavan O'Herlihy, Randolph Roberts) - vanhin poika ja Richien isoveli, hahmo hävisi sarjasta ilman selitystä toisen tuotantokauden jälkeen ja antoi nimen "Chuck Cunningham -syndroomalle".
Roger Phillips (Ted McGinley) - Marion Cunninghamin veljenpoika, joka tuli sarjaan Richien lähdettyä.
Henkilöhahmoja > Muita

Arthur "Fonzie" / "the Fonz" Fonzarelli (Henry Winkler), aluksi sivuhahmo sarjassa, mutta suosioon kasvaessa, roolihahmon osuus sarjassa kasvoi.
Charles "Chachi" Arcola (Scott Baio) - Fonzien nuorempi serkku, joka myöhemmin meni naimisiin Joanien kanssa.
Warren "Potsie" Weber (Anson Williams) - Richien paras ystävä.
Ralph Malph (Don Most) - Richien ystävä, lähti Richien mukana armeijaan.
Matsumoto "Arnold" Takahashi (Pat Morita) - ensimmäinen sarjan ravintolan omistajista (1975–1976). Hän palasi sarjaan Al Molinaron (1982–1983) lähdettyä.
Al Delvecchio (Al Molinaro) - ravintolan omistaja/kokki (1976–1982). Hänen kaksoisveljensä Francis (jota Molinaro myös esitti) oli pappi, joka vihki Joanien ja Chachin sarjan viimeisessä jaksossa. Al itse meni naimisiin Chachin äidin kanssa.
Lori Beth Allen (Lynda Goodfriend) - Richien tyttöystävä ja sittemmin vaimo.
Jenny Piccolo (Cathy Silvers) - Joanien paras ystävä (1980–1983).
Leather Tuscadero (Suzi Quatro) - muusikko, Pinky Tuscaderon sisko.
Pinky Tuscadero (Roz Kelly) - Fonzien entinen tyttöystävä.
Aiheesta muualla

Kuvia tai muita tiedostoja aiheesta Onnen päivät Wikimedia Commonsissa
Onnen päivät Internet Movie Databasessa (englanniksi)
Potsie, Richie, Fonzie ja Ralph Malph Arnold'silla.
Fonzie tekee tunnetun "peukalot ylös" -eleensä
Paino: Atlaksen ja Herkuleen myytti

| Paino: Atlaksen ja Herkuleen myytti> The Weight: The Myth of Atlas and Heracles |
| --- | --- |

Alkuperäisteos
Kirjailija:  Jeanette Winterson
Kieli:  englanti
Genre:  metafiktio
Kustantaja:  Canongate Books
Julkaistu:  2006
Suomennos
Suomentaja:  Hilkka Pekkanen
Kustantaja:  Tammi
Ulkoasu:  sidottu
Sivumäärä:  137
ISBN:  951-31-2327-8
Sarja: Myytti-sarja
Löydä lisää kirjojaKirjallisuuden teemasivulta
Paino: Atlaksen ja Herkuleen myytti (engl. The Weight: The Myth of Atlas and Heracles) on Jeanette Wintersonin kirja vuodelta 2006. Myytti-sarjassa ilmestynyt teos käsittelee Atlaksen ja Herkuleen tarua. Kirjailija on sanonut halunneensa tutkia yksinäisyyttä, eristyneisyyttä, vastuuta, taakkaa ja vapautta.
Aiheesta muualla

Reeta Holma: Minä, Atlas ja Herakles. Ylioppilaslehti 1.12.2006.
Kirsti Kuikka: Kerro tarinasi uudestaan. Helsingin Sanomat 11.1.2007.
Begoniakasvit

| Begoniakasvit |
| --- | --- |
 Begonia boliviensis
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Cucurbitales
Heimo::  Begoniakasvit Begoniaceae  C.Agardh, nom. cons.
Suvut
 Begonia L. – begoniat eli vinolehdet  Hillebrandia 
Katso myös
   Begoniakasvit Wikispeciesissä   Begoniakasvit Commonsissa 
Infobox OKNimi-testi OK: 
Begoniakasvit eli vinolehtikasvit (Begoniaceae) on noin 1600-lajinen kasviheimo koppisiemenisten Cucurbitales-lahkossa, johon kuuluvat myös muun muassa kurkkukasvit (Cucurbitaceae).
Tuntomerkit

Begoniakasvit ovat mehevävartisia ja turpeanivelisiä ruohoja, joiden aineenvaihduntatuotteita ovat tanniini ja oksalaatti. Kasveja peittää erilaisista karvoista muodostunut, usein huomiota herättävä karvoitus. Lehdet ovat kahdessa rivissä, vinotyvisiä ja suurikorvakkeisia. Kasvien yksineuvoiset kukat sijaitsevat yksikotisesti. Kukinto on viuhkomainen, ja niissä kehittyvät hedekukat ensimmäisinä. Verhiö on teriömäinen. Hedekukissa on paljon heteitä, joiden lokerositeet ovat kookkaita. Emikukkien sikiäimissä on kookkaat kaksiliuskaiset istukat. Kotamaisessa hedelmässä on vähäpätöisiä siemeniä.
Levinneisyys ja luokittelu

Begoniakasvien levinneisyys kattaa enimmäkseen tropiikin.
Begoniakasvien läheisin sukulaisheimo on Datiscaceae.
Levinneisyys ja luokittelu > Suvut

Begoniakasvien noin 1600 lajia jakautuu kahteen sukuun, joista toisessa on vain yksi laji.
Hillebrandia
Ainoa laji Hillebrandia sandwicensis kasvaa Havaijilla ja on enemmän tai vähemmän mukulallinen. Kukassa on kymmenen kehälehteä kahdessa kiehkurassa, sisäkiehkura on hyvin pienilehtinen. Yhdislehtinen sikiäin koostuu viidestä emilehdestä ja on vain osittain kehänalainen. Istukka on tyveltään aksiletyyppinen, mutta kärjestään muuttuu laitaistukoiksi.
Begonia L. – begoniat eli vinolehdet
Begoniat ovat juurakollisia, joskus mukulallisia ruohoja. Lehdet sijaitsevat tavallisesti kahdessa rivissä, joskus kierteisesti tai vastakkaisesti. Tavallisesti ne ovat yksinkertaisia ja hammaslaitaisia. Tavallisesti kukinto on viuhkomainen, harvoin terttumainen. Joskus emikukat kehittyvät ennen hedekukkia (alasuku Symbegonia). Hedekukissa on kaksikiehkurainen kehä ja vähintään kolme hedettä. Emikukissa on tavallisesti viisi kehälehtiä ja tavallisesti kahdesta tai kolmesta emilehdestä muodostunut sikiäin, jossa on aksiletyyppiset tai laitaistukat. Hedelmä on rakokota ja usein epäsymmetrisesti siivellinen; joskus hedelmä on marja. Suvun 1600 lajia kasvaa enimmäkseen tropiikissa.
Aiheesta muualla

Finto: Kassu – Kasvien suomenkieliset nimet: Begoniaceae
Hillebrandia sandwicensis
Ouham

| Ouham |
| --- | --- |
 Prefektuurin sijainti Keski-Afrikan tasavallassa
Valtio:  Keski-Afrikan tasavalta
Hallinto:  
 – hallinnollinen keskus:  Bossangoa
Pinta-ala:  50 250 km²
Väkiluku (2003):  369 220
 – väestötiheys:  7,3 as./km²
Lyhenteet:  
 – ISO 3166:  CF-AC
Ouham on yksi Keski-Afrikan tasavallan prefektuureista. Sen pääkaupunki on Bossangoa. Ouhamin pinta-ala on 50 250 neliökilometriä ja siellä on vuoden 2003 väestönlaskennan mukaan 369 220 asukasta.
Ouhamin rajanaapurit ovat Ombella-Mpoko, Ouham-Pendé, Nana-Grébizi, Kémo ja Tšadin tasavalta. Prefektuurin läpi virtaa Ouhamjoki.
Osvald Harjo

Osvald Harjo vuonna 1958
Osvald Harjo, sukunimi esiintyi myös muodossa Harju (30. syyskuuta 1910 Pasvik, Etelä-Varanki, Finnmark – 20. huhtikuuta 1993 Oppegård, Akershusin lääni) oli ruijansuomalainen Paatsjoella asunut toisen maailmansodan aikainen vastarintamies joka paettuaan saksalaismiehittäjiä Neuvostoliittoon joutui vankileireille ja pääsi palaamaan Norjaan vasta 1955.
Saksalaisten miehitettyä Norjan keväällä 1940 Harjo pakeni lokakuussa 1940 yhdessä satojen muiden pohjoisnorjalaisten kanssa Neuvostoliittoon. NKVD värväsi hänet mukaan Etelä-Varangin alueella tapahtuneeseen partisaanitoimintaan. Harjo joutui elokuussa 1942 Gestapon pidättämäksi ja kiduttamaksi, Hän onnistui pakenemaan vankeudesta ja siirtymään Neuvostoliiton puolelle. Täällä Harjoa syytettiin kuitenkin nyt vakoilusta saksalaisten hyväksi ja hänelle langetettiin vuonna 1944 15 vuoden leirituomio.
Harjo oli muun muassa Kargapol-leireillä Luoteis-Venäjällä ja Moskovan pohjoispuolella sijainneilla Aleksandrovin leirillä ja Dubpravlagin leirillä. Hän oli rakennustöissä ja sairastui vankeuaikanaan useita kertoja ja pysyi hengissä vain ihmeen kautta. Vuonna 1953 Harjon vaimo yritti vaikuttaa turhaan norjalaisten kommunistien kautta Neuvostoliittoon jotta Harjo vapautettaisiin.
Harjo vapautettiin Norjan pääministerin Einar Gerhardsenin Neuvostoliiton vierailun jälkeen marraskuussa 1955 ja hän pääsi palaamaan Norjaan 3. joulukuuta 1955. Harjo oli aiemmin ollut mukana kommunistien toiminnasta mutta palattuaan hän liittyi Norjan työväenpuolueeseen. Harjo toimi vapauduttuaan metallimiehenä mutta joutui jäämään leiriajan vammojensa takia eläkkeelle 1968. Norjalainen kirjailija ja työväenpuolueen poliitikko Paul Engstad toimitti Harjun vankileirimuitelmat jotka julkaistiin 1956 nimellä Moskva kjenner ingen tårer (suom. Moskova ei usko kyyneliin). Muistelmat julkaistiin seuraavana vuonna myös suomeksi käännettynä.
Teoksia

Nimellä Osvald Harju:
Kyynelten tie ; suom. Vilho Hokkanen. Tammi 1957
Aiheesta muualla

Pasi Pikkupeura : Valkea meri, musta historia. Kaltio 2/2011
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Osvald Harjo
Käännös suomeksi
Asiakaslehti

Asiakaslehti on yritysten käyttämä yritysjournalismin väline, jonka avulla yritys voi kertoa omasta arvomaailmastaan ja toiminnastaan. Asiakaslehden kaltaisia yritysten ja järjestöjen sidosryhmälehtiä ovat jäsenlehti ja henkilöstölehti.
Suomalaisia asiakaslehtiä

Blue Wings (Finnair)
OP Lehti (OP)
Pirkka (Kesko)
Uniikki (Yliopiston Apteekki)
Yhteishyvä (S-ryhmä)
X (Veikkaus)
Aiheesta muualla

Lista suomalaista asiakaslehtiä tekevistä yrityksistä.
Bas-Saint-Laurent

Bas-Saint-Laurentin sijainti Québecin provinssissa.
Bas-Saint-Laurent (Ala-Saint-Laurent) on hallinnollinen alue Quebecin provinssissa, Kanadassa. Se sijaitsee Saint Lawrence -joen etelärannalla. Alueen pinta-ala on 22 232 km². Vuonna 2006 sen väkiluku oli 200 653.
Wikimedia Commonsissa on kuvia tai muita tiedostoja aiheesta .
Aluejako

Aluekunnat (Regional County Municipalities)
Kamouraska
La Matanie
La Matapédia
La Mitis
Les Basques
Rimouski-Neigette
Rivière-du-Loup
Témiscouata
Intiaanireservaatit
Cacouna
Whitworth
Kaupunkeja ja kyliä

Amqui
Cabano
Causapscall
Dégelis
La Pocatière
Le Bic
Matane
Mont-Joli
Notre-Dame-du-Lac
Pohénégamook
Rimouski
Rivière-du-Loup
Saint-Anaclet-de-Lessard
Saint-Antonin
Sainte-Luce
Saint-Pascal
Trois-Pistoles
Aiheesta muualla

Portail du Bas-Saint-Laurent (Arkistoitu – Internet Archive) Alueen viralliset Internet-sivut
Québecin hallinnolliset alueet
Abitibi-Témiscamingue
Bas-Saint-Laurent
Capitale-Nationale
Centre-du-Québec
Chaudière-Appalaches
Côte-Nord
Estrie
Gaspésie–Îles-de-la-Madeleine
Lanaudière
Laurentides
Laval
Mauricie
Montérégie
Montreal
Nord-du-Québec
Outaouais
Saguenay-Lac-Saint-Jean
Painolaatta

Painolaatta on grafiikan, kankaan tai tapettien painamisessa käytettävä, joko puusta, metallista tai kivestä valmistettu laatta. Painolaattaa voidaan työstää erilaisin tekniikoin. Laatalle levitetään väriä tai mustetta, ja se voidaan vedostaa joko käsin tai painoprässissä, jolloin laatalle tehty kuva tai teksti siirtyy paperille tai muulle painoalustalle.
Aiheesta muualla

Kuvia tai muita tiedostoja aiheesta Painolaatta Wikimedia Commonsissa
Ouham-Pendé

| Ouham-Pendé |
| --- | --- |
 Prefektuurin sijainti Keski-Afrikan tasavallassa
Valtio:  Keski-Afrikan tasavalta
Hallinto:  
 – hallinnollinen keskus:  Bozoum
Pinta-ala:  32 100 km²
Väkiluku (2003):  430 506
 – väestötiheys:  13,4 as./km²
Lyhenteet:  
 – ISO 3166:  CF-OP
Ouham-Pendé on yksi Keski-Afrikan tasavallan prefektuureista. Sen pääkaupunki on Bozoum. Ouham-Pendén pinta-ala on 32 100 neliökilometriä ja siellä on vuoden 2003 väestönlaskennan mukaan 430 506 asukasta.
Ouham-Pendén rajanaapurit ovat Nana-Mambéré, Ombella-Mpoko, Ouham, Kamerun ja Tšad. Ouhamjoki virtaa prefektuurin läpi, ja Logone saa sieltä alkunsa.
Ouest (Kamerun)

| Ouest |
| --- | --- |
 Sijainti
 Koordinaatit: 4°00′0″N, 14°00′0″E 
Valtio:  Kamerun
Hallinto:  
 – hallinnollinen keskus:  Bertoua
Pinta-ala:  13 892 km² (10..)
Väkiluku   (2015):  1 921 600 (6..)
Ouest (engl. West Region) on Kamerunin länsiosassa sijaitseva maakunta. Maakunnan hallinnollinen keskus on Bafoussam. Maakunnassa asui noin 1,9 miljoonaa ihmistä vuonna 2015.
Oestin maakunnan maisemassa on rehevän kasvillisuuden reunustamia kraaterijärviä ja vesiputouksia. Kahvia ja kaakaota viljellään yleisesti. Ranskankielisen maakunnan asukkaista monet kuuluvat bamilékéihin.
Asiakasomistaja

Asiakasomistaja tai omistaja-asiakas on kuluttajaosuuskunnan jäsen. Asiakasomistaja-sanaa käytetään tavallisesti S-ryhmän osuuskauppojen jäsenistä. OP-ryhmä käyttää jäsenistään vastaavaa nimitystä omistaja-asiakas. Suurista osuuskuntaryhmistä POP Pankki, Tradeka ja Metsäliitto käyttävät nimitystä jäsen.
Toisinaan myös säästöpankkien kantarahasto-osuuksien omistajista käytetään nimeä asiakasomistaja tai omistaja-asiakas. Tämä artikkeli käsittelee kuitenkin osuuskuntien jäseniä.
Asiakasomistajat saavat etuja käyttämistään osuuskunnan palveluista. Asiakasomistajille saatetaan myös maksaa osuuspääoman korkoa tuottona heidän maksamalleen osuusmaksulle. Lisäksi asiakasomistajat saattavat tuntea yhteisöllisyyttä osuuskunnassa. Asiakasomistajuus voidaan tulkita eräänkaltaiseksi kanta-asiakasjärjestelmäksi, jolla tavoitellaan asiakkuuksien hallintaa.
Jäsenyys

Suomessa S-ryhmällä on yli kaksi miljoonaa asiakasomistajaa ja OP-ryhmällä 1,7 miljoonaa omistaja-asiakasta.
Kun uusi jäsen liittyy osuuskuntaan, hänen on otettava osuuskunnan osuus ja maksettava merkintähinta (tav. osuusmaksu). Joissain osuuskunnissa (ainakin S-ryhmän osuuskaupoissa) on maksu mahdollista maksaa myös osissa siten, että asiakkaan tekemät ostokset kerryttävät sitä, kunnes se tulee täyteen maksetuksi. Suomessa on tavallista, ettei kuluttajaosuuskunnan jäsenyydestä peritä osuusmaksun lisäksi erillistä liittymismaksua tai vuosimaksua. Jäsenyyden päättyessä merkintähinta palautetaan.
Aiheesta muualla

Asiakasomistajuus S-Ryhmässä (Arkistoitu – Internet Archive)
Jussila, Iiro: Omistajuus asiakasomisteisessa osuuskunnassa.  (Väitöskirja) Määritä julkaisija! Teoksen verkkoversio. (Arkistoitu – Internet Archive)
Bactris jamaicana

| Bactris jamaicana> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Persikkapalmut Bactris
Laji::  jamaicana
Kaksiosainen nimi
 Bactris jamaicana  L.H.Bailey 
Infobox OKNimi-testi OKIUCN-testi OK: 
Bactris jamaicana on persikkapalmujen (Bactris) sukuun kuuluva puu. Kasvi on kotoisin Jamaikalta.
Aiheesta muualla

Plant List: Bactris jamaicana
Pappisten lava

Pappisten lava elokuussa 2018.
Pappisten lava on tanssilava Loimaalla. Lava sijaitsee Pappistenjärven rannalla Loimaan Pappisten kylässä ja sitä ylläpitää loimaalainen Niinijoenseudun kyläyhdistys. Lavan lattiapinta-ala on 250 m² ja rakennus on pohjaltaan 17-kulmion muotoinen. Pappisten lava on valittu vuoden huvijärjestäjäksi vuonna 2011 ja Suomen kauneimmaksi kesälavaksi vuonna 2016.
Aiheesta muualla

Pappisten lava
Palats Sportun metroasema

| Palats Sportu (Палац Спорту) |
| --- | --- |

 Kiovan metro 
Perustiedot
Metrolinjat:  Syretsko-Petšerska-linja
Sijainti:  50°26′17″N, 30°31′15″E
Paikkakunta:  Kiova, Ukraina
Avattu:  31. joulukuuta 1989
Rakenne
Tyyppi:  tunneliasema
Palats Sportu (ukr. Палац Спорту) on yksi Kiovan metron asemista. Se avattiin 31. joulukuuta 1989.
Galleria

Aseman sisäänkäynti
Aseman liukuportaat
Aiheesta muualla

Kuvia tai muita tiedostoja aiheesta Palats Sportun metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Zoloti vorotan metroasema ▷ Syretsin metroasema |  |  Syretsko-Petšerska-linja |  | Klovskan metroasema ▷ Tšervonyi h’utir |
muokkaa wikidataa
Bilbaon roomalaiskatolinen hiippakunta

| Bilbaon roomalaiskatolinen hiippakunta |
| --- | --- |
 Vaakuna
 Hiippakunnan sijainti tummanvihreällä. Kartalla näkyvät myös Burgosin arkkihiippakunta (keskitummalla vihreällä), jonka alaisuuteen hiippakunta kuuluu, sekä muut Burgosin alaisuudessa olevat hiippakunnat (vaaleanvihreällä).
Kirkkokunta:  Katolinen kirkko
Osa kirkkoa:  Roman Catholic Ecclesiastical Province of Burgos
Seurakuntia:  297
Jäseniä:  1 109 887 eli 97% alueen väkiluvusta (2015)
Perustettu:  2. marraskuuta 1949
Erotettiin:  Roman Catholic Diocese of Calahorra y La Calzada-Logroño, Roman Catholic Diocese of Santander, Roman Catholic Diocese of Vitoria
Piispa:  Mario Iceta Gavicagogeascoa
Tuomiokirkko:  St. James' Cathedral
Virallinen sivusto
Bilbaon roomalaiskatolinen hiippakunta (esp. Diócesis de Bilbao, baskiksi Bilboko Elizbarrutia) on katolinen hiippakunta Espanjassa. Sen keskuspaikka on Bilbao.
Historia

Hiippakunta muodostettiin 2. marraskuuta 1949 irroittamalla siihen alueita Calahorra y La Calzadan hiippakunnasta, Santanderin hiippakunnasta sekä Vitorian hiippakunnasta.
Vuonna 2015 hiippakuntaan kuului 297 seurakuntaa, joissa oli yhteensä 1 109 887 jäsentä. Nämä muodostivat 97% hiippakunnan alueen väestöstä.
Palats Ukrajinan metroasema

| Palats Ukrajina (Палац "Україна") |
| --- | --- |

 Kiovan metro 
Perustiedot
Metrolinjat:  Obolonsko-Teremkivska-linja
Sijainti:  50°25′15″N, 30°31′15″E
Paikkakunta:  Kiova, Ukraina
Avattu:  29. joulukuuta 1984
Rakenne
Tyyppi:  tunneliasema
Palats Ukrajina (ukr. Палац "Україна") on yksi Kiovan metron asemista. Se avattiin 29. joulukuuta 1984.
Vuoteen 1991 asti asema tunnettiin nimellä Tšervonoarmijska (ukr. Червоноармійська).
Galleria

Aseman vallankumousaiheinen koriste.
Aseman sisäänkäynti
Aiheesta muualla

Kuvia tai muita tiedostoja aiheesta Palats Ukrajinan metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Olimpijska ▷ Herojiv Dnipra |  |  Obolonsko-Teremkivska-linja |  | Lybidskan metroasema ▷ Teremkyn metroasema |
muokkaa wikidataa
Betuliinihappo

| Betuliinihappo |
| --- | --- |

Tunnisteet
IUPAC-nimi:  (1R,3aS,5aR,5bR,7aR,9S,11aR,11bR,13aR,13bR)-9-hydroksi-5a,5b,8,8,11a-pentametyyli-1-prop-1-en-2-yyli-1,2,3,4,5,6,7,7a,9,10,11,11b,12,13,13a,13b-heksadekahydrosyklopenta[a]kryseeni-3a-karboksyylihappo
CAS-numero:  472-15-1
PubChem CID:  64971
Ominaisuudet
Molekyylikaava:  C30H48O3
Moolimassa:  456,711 g/mol
Ulkomuoto:  Kiinteä
Sulamispiste:  316–318 °C
Kiehumispiste:  550 °C
Betuliinihappo on betuliinin luonnossa esiintyvä pentasyklinen lupaanityyppinen triterpeenijohdannainen. Betuliinihappoa esiintyy useissa koivukasveissa (Betulaceae) kuten esimerkiksi rauduskoivun (Betula pendula) tuohessa.
Aiheesta muualla

Erkki Metsälä: Betuliinijohdannaiset
PubChem: Betulinic acid (englanniksi)
Human Metabolome Database (HMDB): Betulinic acid (englanniksi)
Food Component Database (FooDB): Betulinic acid (englanniksi)
DrugBank:  Betulinic Acid (englanniksi)
Kyoto Encyclopedia of Genes and Genomes (KEGG): Betulinic acid (englanniksi)
ChemBlink: Betulinic acid (englanniksi)
Bilawal Bhutto Zardari

Bilawal Bhutto Zardari
Bilawal Zardari Bhutto (urduksi ‏بلاول بھٹو زرداری‎) (s. 21. syyskuuta 1988) on Pakistanin kansanpuolueen puheenjohtaja. Hän on salamurhatun Pakistanin entisen pääministerin ja oppositiojohtaja Benazir Bhutton ja tämän miehen Asif Ali Zardarin ainoa poika. Hänen isoisänsä oli presidenttinä ja pääministerinä toiminut Pakistanin kansanpuolueen perustaja Zulfiqar Ali Bhutto.
Bilawal kävi Dubaissa Rashid School For Boys -koulua  jossa Bilawal oli koulun oppilaskunnan hallituksen varapuheenjohtaja ja siirtyi sen jälkeen opiskelemaan historiaa Christ Churchiin Oxfordin yliopistoon. Myös hänen äitinsä ja isoisänsä Zulfiqar Ali Bhutto opiskelivat Oxfordissa. Bilawalilla on taekwondon mustavyö. Bilawal oli Bhutton asunnolla Dubaissa talvilomalla, jossa hän kuuli äitinsä kuolemasta.
Bilawal valittiin Pakistanin kansanpuolueen puheenjohtajaksi 30. joulukuuta 2007. Hänen isästään tuli puolueen varapuheenjohtaja. Opiskelun jälkeen Bilawal aikoo johtaa Pakistanin kansanpuoluetta. On arvioitu, että Bilawalin turvallisuus Oxfordissa maksaa noin miljoona puntaa joka vuosi.
Aiheesta muualla

BBC News: Profile: Bilawal Bhutto Zardari
Pappos Aleksandrialainen

Mathematicae collectiones, 1660
Pappos Aleksandrialainen (m.kreik. Πάππος ὁ Ἀλεξανδρεύς) oli myöhäisantiikin ajan matemaatikko ja tiedemies. Pappos laati n. 320 matemaattisen tutkielman Synagoge, joka on antiikin viimeinen todella merkittävä matemaattinen teos. Teoksessaan Pappos osoittaa (mutta ei todista) kolmannen asteen yhtälöiden olevan ratkeamattomia viivottimen ja harpin avulla – ja siis antiikin klassisten ongelmien (kuution kahdentamisen, kulman jakamisen kolmeen osaan ja ympyrän neliöimisen) olevan mahdottomia ratkaista. Hän ennakoi omalla tavallaan varhain René Descartesin analyyttistä geometriaa.
Pappos kirjoitti myös matematiikan historiasta sekä maantieteellisen kuvauksen tunnetusta maailmasta.
Kirjallisuutta

Pappos Aleksandrialainen: Analyomenos – analyysin aarreaitta. (Suomennos Antti Kajas) Minervan pöllö, 2000, nro 3, s. 4.
Thompson, Jan & Martinsson, Thomas: Matematiikan käsikirja, s. 303.  Suomentanut Virpi Kauko. Helsinki:  Tammi, 1994.  ISBN 951-31-0471-0.
Otto Karl Hjalmar Schulman

Otto Karl Hjalmar Schulman (26. huhtikuuta 1857 Hauho – 10. lokakuuta 1934 Helsinki) oli suomalainen yliopettaja ja valtiopäivämies.
Schulmanin vanhemmat olivat majuri, valtiopäivämies Karl Leonard Schulman ja Louise Heliodora Forssman ja puoliso vuodesta 1892 Hedvig Mathilda Rein (k. 1947), filosofi Thiodolf Reinin tytär. Schulman tuli ylioppilaaksi 1876 ja valmistui filosofian maisteriksi 1882 ja filosofian lisensiaatiksi (väitellyt) 1908. Hän opiskeli myös ulkomailla 1900-luvun vaihteessa. Schulman toimi opettajana Helsingissä 1883–1890 ja Tampereella 1890–1911 ja sitten Helsingin ruotsalaisen normaalilyseon maantieteen ja luonnontieteen yliopettajana 1911–1925. Hän oli aatelissäädyssä valtiopäiväedustaja 1905–1906.
Arkkitehti Allan Schulman ja reviisori Karl Max Werner Schulman olivat Otto Karl Hjalmar Schulmanin veljiä.